Általános tippek az internet használatához
Steven Richards
steven.richardspc@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Maradjon biztonságban az interneten

Az egyik ok, ami miatt Linuxot használ, az a széles körben ismert biztonsága. A Linux többek közt azért van viszonylag biztonságban a vírusoktól és rosszindulatú programoktól, mert kevesen használják. A vírusokat népszerű, hatalmas felhasználói bázissal rendelkező operációs rendszerekre írják, mint például a Windows. A Linux nyílt forrása miatt is igen biztonságos, amely lehetővé teszi a szakembereknek az egyes disztribúciókban megtalálható biztonsági szolgáltatások módosítását és továbbfejlesztését.

A Linux biztonságossá tételére irányuló erőfeszítések ellenére mindig előfordulhatnak sebezhetőségek. Átlagos internetfelhasználóként továbbra is ki van téve:

Adathalászatnak – egyes weboldalak megtévesztéssel próbálnak érzékeny információkat kicsalni.

Rosszindulatú levelek továbbításának

,Rosszindulatú alkalmazásoknak (vírusoknak)

Nem engedélyezett távoli/helyi hálózati hozzáférésnek

A rosszindulatú programok elkerüléséhez tartsa szem előtt a következő tippeket:

Ne nyisson meg olyan e-maileket, mellékleteket vagy hivatkozásokat, amelyeket ismeretlenektől kapott.

Ha egy weboldal ajánlata túl szép ahhoz, hogy igaz legyen, vagy látszólag fölöslegesen kér be érzékeny adatokat, gondolja meg kétszer is, milyen adatokat ad meg. Bizonyos személyes vagy banki adatok személyazonosság-tolvajok vagy más bűnözők kezébe kerülése súlyos következményekkel járhat.

Legyen óvatos, amikor az alkalmazások rendszergazdai hozzáférést kérnek, különösen ha még nem használta az adott alkalmazást, vagy az interneten nem talál róla semmit. A rendszergazdai hozzáférés megadásával számítógépét a feltörés veszélyének teheti ki.

Győződjön meg róla, hogy csak a szükséges távoli hozzáférést biztosító szolgáltatások futnak. Az SSH vagy VNC futtatása hasznos lehet, de számítógépét a behatolás veszélyének teheti ki, ha nem ügyel a biztonságukra. Fontolja meg egy tűzfal használatát a számítógép behatolás elleni védelméhez.