Az asztali környezet, a felső sáv és a tevékenységek áttekintés vizuális bemutatása.
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# A GNOME bemutatása

mimico

Add a screen shot of a message tray

A GNOME 3 egy teljesen újratervezett felhasználói felületet tartalmaz, amelyet arra terveztek, hogy ne legyen útban, ne terelje el a figyelmét, és segítse feladatai végrehajtásában. Az első bejelentkezésekor az üres asztalt, és a felső sávot fogja látni.

A GNOME környezet felső sávja

A felső sávból elérheti ablakait és alkalmazásait, naptárát és találkozóit, valamint a rendszer olyan beállításait, mint a hang, hálózat és energiagazdálkodás. A felső sávon a neve alatt beállíthatja elérhetőségét, módosíthatja profilját vagy beállításait, kijelentkezhet, felhasználót válthat, vagy kikapcsolhatja számítógépét.

# Tevékenységek áttekintés

Tevékenységek gomb

Ablakai és alkalmazásai eléréséhez kattintson a Tevékenységek gombra, vagy vigye az egérmutatót a bal felső forró sarokba, valamint megnyomhatja a Windows billentyűt is. Ablakai és alkalmazásai megjelennek az áttekintésben. Ezen kívül a gépelés megkezdésével is kereshet alkalmazásokat, fájlokat és mappákat.

Az indítópanel

Az áttekintés bal oldalán található az indítópanel. Az indítópanel megjeleníti kedvenc és futó alkalmazásait. Kattintson bármely ikonra az alkalmazás megnyitásához. Ha az alkalmazás már fut, akkor az ikonra kattintva előtérbe hozhatja a legutóbb használt ablakot.

Futó alkalmazás ablakának kiválasztásához, vagy új ablak nyitásához kattintson a jobb egérgombbal az alkalmazás ikonjára. Az ikont át is húzhatja az áttekintésre, vagy a jobb oldalon lévő bármely munkaterület-bélyegképre.

Az áttekintés megnyitásakor először az ablakok áttekintést látja, amely az aktuális munkaterület ablakainak élő bélyegképeit jeleníti meg. Kattintson bármely ablakra az adott ablak előtérbe hozásához és az áttekintés elhagyásához. Az egérgörgő segítségével bármely ablak bélyegképét kinagyíthatja.

Kattintson az Alkalmazások lapra az alkalmazások áttekintés megnyitásához. Ez megjeleníti a számítógépére telepített összes alkalmazást. Kattintson bármely alkalmazásra a futtatásához, vagy húzza az áttekintésből az egyik munkaterület-bélyegképre. Az alkalmazásokat az indítópanelre is áthúzhatja, így felveheti azokat kedvencei közé. A kedvenc alkalmazásai akkor is az indítópanelen maradnak, amikor nem futnak, így gyorsan elérheti azokat.

Tudjon meg többet az alkalmazások indításáról.

Tudjon meg többet az alkalmazásokról és munkaterületekről.

# Óra, naptár és találkozók

Óra, naptár és találkozók

Kattintson az órára a felső sáv közepén az aktuális dátum, egy havi beosztású naptár és a soron következő találkozók megjelenítéséhez. Elérheti a dátum és idő beállításait is, és közvetlenül a menüből megnyithatja a teljes Evolution naptárát is.

Tudjon meg többet a naptárról és a találkozókról.

# Ön és a számítógépe

Felhasználói menü

Kattintson a nevére a jobb felső sarokban a profiljának és számítógépének kezeléséhez.

A menüből gyorsan beállíthatja elérhetőségét. Az Empahthy azonnaliüzenő használatakor ez beállítja a partnerei által látható állapotát.

shaunm

These are separate now. Write another blurb about "Notifications". I'm also dropping shell-session-status UNTIL the docs for this get cleared up. It was orphaned and incorrect.

A menü lehetővé teszi személyes adatainak szerkesztését és a rendszerbeállítások módosítását is.

Amikor számítógépét magára hagyja, a képernyő zárolásával megakadályozhatja, hogy mások használhassák. A felhasználók közötti gyors, kijelentkezés nélküli váltással hozzáférést adhat valaki másnak a számítógéphez, illetve a menüből felfüggesztheti vagy kikapcsolhatja a számítógépet.

Tudjon meg többet a felhasználóváltásról, a kijelentkezésről és a számítógép kikapcsolásáról.

# Üzenettálca

Az üzenettálcát az egér jobb alsó sarokba mozgatásával jeleníttetheti meg. Az értesítések itt tárolódnak, amíg nem ér rá megnézni azokat.

Tudjon meg többet az értesítésekről és az üzenettálcáról.