ज्यादा कठिन और लम्बे कूट-शब्द का इस्तेमाल करे।
ग्नोम प्रलेखन परियोजना
gnome-doc-list@gnome.org
फील् बूल्
philbull@gmail.com
टैफ्फिनी अंटोपोलस्की
tiffany.antopolski@gmail.com

# सुरक्षित कूट-शब्द का चुनाव करे।

आपका कूट-शब्द आपके लिए आसान पर दूसरों के लिए (कम्प्यूटर अनुप्रयोग के लिए भी) अत्यधिक कठिन होना चाहिए।

अच्छे कूट-शब्द का चुनाव आपके कम्प्यूटर को सुरक्षित रखता है। अगर आप के कूट-शब्द का आसानी से अंदाज़ा लगाया जा सकता है तो कोई और व्यक्ति उसके जरिए आपकी निजी जानकारी को हासिल कर सकता है।

यहाँ तक की कई व्यक्ति आपने कम्प्यूटर को व्यवस्थित ढंग से इस्तेमाल कर के भी आप के कूट-शब्द का अनुमान लगा सकते है। तो जो कूट-शब्द व्यक्तियों के लिए आसान है उसी कूट-शब्द का कम्प्यूटर द्वारा आसानी से अंदाजा लगाया जा सकता है। यहाँ कुछ सुझाव दिए जा रहे जिस की मदद से आप एक अच्छा कूट-शब्द चुन सकते है।

कूट-शब्द मे (अंग्रेज़ी भाषा के) बड़े और छोटे अक्षरों या/और हिन्दी भाषा के अक्षर और मात्रा के मिश्रण के साथ अंकों, संकेतों और खाली स्थान का भी इस्तेमाल करे। इससे कूट-शब्द का अंदाजा लगाना मुश्किल हो जाएगा। सांकेतिक अक्षर संख्या मे बहुत अधिक है, तो इनके इस्तेमाल से कई भिन्न-भिन्न तरह के कूट-शब्दों की संरचना हो सकती है और इससे दूसरे व्यक्ति को आपके कूट-शब्द का अंदाजा लगाते वक्त उतने ही अधिक कूट-शब्दों को जाँचना पड़ेगा।

कूट-शब्द के चुनाव के लिए सबसे अच्छा तरीका है की आप किसी ऐसे वाक्य के हर शब्द के प्रथम अक्षर का इस्तेमाल करे जिस को आप आसानी से याद रख सके। यह वाक्य किसी मूवी का नाम, पुस्तक, गीत, एलबम या फिर कुछ और हो सकता है। जैसे - "शोले: कितने आदमि थे" बन सकता है "श: कआथ" या "शकआथ" या "श: किआथे"।

अपना कूट-शब्द अत्यधिक लम्बा बनाए। उसमे जितने अधिक अक्षरों का इस्तेमाल होगा, उतना ही किसी व्यक्ति या कम्प्यूटर के द्वारा उसका अंदाजा लगाना कठिन होगा।

किसी भी भाषा के शब्दकोष मे उपलब्ध किसी भी शब्द का इस्तेमाल कभी ना करे। कूट-शब्द का पता लगाने वाले सबसे पहले ऐसे ही शब्दों के साथ कोशिश करते है। सबसे आम इस्तेमाल होने वाला कूट-शब्द है "password" - लोग इस तरह के कूट-शब्दों का बहुत आसानी से पता लगा लेते है।

कूट-शब्द मे अपनी निजी जानकारी जैसे की तिथि, अधिकार पत्र (लाइसेंस) या किसी परिवार के व्यक्ति का नाम आदि का भी इस्तेमाल ना करे।

संज्ञा का इस्तेमाल ना करे।

साथ-ही किसी ऐसे कूट-शब्द का इस्तेमाल करे जिस को जल्दी से टाइप किया जा सके जिससे की उसे टाइप करते वक्त कोई और ना देख सके।

कभी अपने कूट-शब्द को कही लिख कर ना रखे। उन्हे आसानी से ढूंढा जा सकता है!

अलग-अलग चीज़ो/कामों के लिए भिन्न-भिन्न कूट-शब्द का इस्तेमाल करे।

अलग-अलग खातों के लिए भिन्न-भिन्न कूट-शब्द का इस्तेमाल करे।

अगर आप एक ही कूट-शब्द का इस्तेमाल हर के खाते के लिए करते है तो, जो भी उसका अंदाजा लगाएगा, उसकी पहुँच आपके सभी खातों तक होगी।

हालाँकि कई तरह के भिन्न-भिन्न कूट-शब्दों को याद रखना भी कठिन हो सकता है इसलिए उन सभी कम महत्वपूर्ण चीजों मे इस्तेमाल आने वाले कूट-शब्द (जैसे वेब-साइट) समान हो सकते है और अधिक महत्वपूर्ण चीजों मे काम आने वाले कूट-शब्द भिन्न होने चाहिए। पर याद रखे यह उतना सुरक्षित नही है जितना की हर काम के लिए भिन्न कूट-शब्द का इस्तेमाल करना।

अपने कूट-शब्द को निरंतर बदलते रहे।