Shaun McCance
shaunm@gnome.org
Válassza ki a dátumhoz és időhöz, számokhoz, pénznemhez és mértékegységekhez használt régiót.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Dátum és mértékegység-formátumok módosítása

A dátumhoz, időhöz, számokhoz, pénznemekhez és mértékegységekhez használt formátumokat beállíthatja, hogy megfeleljenek a régiója szokásainak.

Kattintson a nevére a felső sávban, és válassza a Rendszerbeállítások menüpontot.

Nyissa meg az Terület és nyelv panelt, és válassza a Formátumok lapot.

Válassza ki azt a régiót, amely a használni kívánt formátumoknak a leginkább megfelel. Alapesetben a lista csak a Nyelv lapon beállított nyelvet használó régiókat jeleníti meg. Nyomja meg a + gombot az összes elérhető régióból való választáshoz.

A változtatások életbe lépéséhez ki, majd újra be kell jelentkeznie. Kattintson a nevére a felső sávban, és válassza a Kijelentkezés pontot a kijelentkezéshez.

Miután kiválasztott egy régiót, a lista jobb oldalán lévő terület megjelenít néhány példát a dátumok és egyéb értékek megjelenítési módjaival. Noha a példák közt nem szerepel, a régióbeállítás a hét kezdőnapját is vezérli a naptárakban.

# Rendszerformátumok módosítása

A formátumokhoz használt régió megváltoztatásakor az csak a fiókjára lesz érvényes a bejelentkezés után. Megváltoztathatja a rendszerformátumokat is, amelyek a bejelentkezési képernyőhöz hasonló helyeken kerülnek felhasználásra.

Módosítsa a formátumokat a fentieknek megfelelően.

Válassza a Rendszer lapot.

Nyomja meg a Beállítások másolása gombot.

Ehhez rendszergazdai jogosultságok szükségesek. Írja be jelszavát, vagy a kért rendszergazdai fiók jelszavát.