A képernyő alján felbukkanó üzenetek értesítik bizonyos eseményekről.
Marina Zhurakhinskaya
marinaz@redhat.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Értesítések és az üzenettálca

# Mi az az értesítés?

Ha egy alkalmazás vagy rendszerösszetevő fel szeretné hívni figyelmét valamire, akkor egy értesítés jelenik meg a képernyő alján.

Értesítést kap például akkor, ha új üzenetet kap egy csevegőprogramban, frissítések érhetők el a számítógépéhez, vagy a számítógép akkumulátora gyenge.

A figyelemelterelés csökkentése érdekében az értesítés először egyetlen sorban jelenik meg. A teljes tartalmának megjelenítéséhez vigye az egérmutatót az üzenet fölé.

# Az üzenettálca

Az üzenettálca lehetővé teszi az értesítésekhez való visszatérést, amikor az Önnek megfelelő. Akkor jelenik meg, amikor az egérmutatót a képernyő jobb alsó sarkába viszi, és azokat az értesítéseket tartalmazza, amelyekre nem reagált, vagy amelyek folyamatosan ott találhatók.

Az értesítéseket megjelenítheti az üzenettálca elemeire való kattintással. Ezek általában alkalmazások által küldött üzenetek. Azonban az azonnaliüzenő programok értesítései speciális elbánás alá esnek, és ezeket a küldő partnerek képviselik.

Az üzenettálca mindig látható a Tevékenységek áttekintésben.

Ha a képernyő-billentyűzet nyitva van, akkor kattintson a tálcagombra az üzenettálca megjelenítéséhez.

# Értesítések elrejtése

Ha éppen dolgozik valamin, és nem szeretné, hogy megzavarják, akkor kikapcsolhatja az értesítéseket. Kattintson a nevére a felső sávon, és válassza az Értesítések kapcsolót annak átváltásához KI állapotra.

A kikapcsolás után a legtöbb értesítés nem jelenik meg a képernyő alján. A nagyon fontos értesítések továbbra is megjelennek, például az akkumulátor kritikusan gyenge állapotára való figyelmeztetés. Az értesítéseket továbbra is elérheti az üzenettálcán, ha az egérmutatót a jobb alsó sarokba viszi, illetve az értesítések a kapcsoló BE állapotra váltásakor újra megjelennek.