Mentse értékes fájljait és beállításait a Déjà Dup (vagy más biztonsági mentő alkalmazás) használatával.
Tiffany Antopolski
tiffany.antopolski@gmail.com
GNOME dokumentációs projekt
gnome-doc-list@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Biztonsági mentés

A fájlok és beállítások mentésének legegyszerűbb módja egy biztonsági mentő alkalmazásra bízni a folyamatot. Számos ilyen alkalmazás érhető el, például a Déjà Dup.

A kiválasztott biztonsági mentő alkalmazás súgója végigvezeti a biztonsági mentés beállításainak megadásán, valamint az adatok visszaállításán.

Ennek alternatívája a fájlok átmásolása biztonságos helyre, például külső merevlemezre, másik számítógépre a hálózaton, vagy USB-meghajtóra. Személyes fájljai és beállításai általában a saját mappájában vannak, így azokat onnan másolhatja át.

Az elmenthető adatok mennyiségét csak a tárolóeszköz mérete korlátozza. Ha van elég hely az eszközön, a legjobb módszer a teljes saját mappájának mentése, a következő kivételekkel:

Máshová, például CD-re, DVD-re vagy más cserélhető adathordozóra már elmentett fájlok.

Egyszerűen újra létrehozható fájlok. Ha például Ön programozó, akkor nem kell a programok fordítása során keletkező fájlokat mentenie. Ehelyett győződjön meg róla, hogy az eredeti forrásfájlokat menti.

A Kukába dobott fájlok, amelyek a ~/.local/share/Trash mappában találhatók.