A fájlkezelőben használt ikonfeliratok és dátumformátum befolyásolása.
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlkezelő megjelenítési beállításai

Befolyásolhatja a fájlok fájlkezelőben történő megjelenítésének különböző jellemzőit, beleértve a feliratokat az ikonok alatt és a dátumok formázását. Bármely fájlkezelő ablakban válassza a Szerkesztés Beállítások menüpontot, és a Megjelenítés lapot.

# Ikonfeliratok

Ikonok a fájlkezelőben feliratokkal

Az ikonnézet használatakor extra információkat jeleníttethet meg a fájlokról és mappákról az ikonok alatti feliratokban. Ez akkor hasznos, ha például gyakran kell megjelenítenie a fájl tulajdonosát, vagy utolsó módosítási dátumát.

Ahogy kinagyítja a mappanézetet (a Nézet menü alatt), a fájlkezelő egyre több és több információt jelenít meg a feliratokban. Legfeljebb három fajta információt jeleníthet meg a feliratokban. Az első a legtöbb nagyítási szinten megjelenik, az utolsó csak a nagyon nagy méreteknél.

Az ikonfeliratokban megjeleníthető információk megegyeznek a listanézet oszlopaiban megjeleníthetőkkel. További részletekért lásd: .

Ha a fájlkezelő ablak nyitva van, az ikonfelirat módosításainak életbe lépéséhez szükség lehet az újratöltésre. Válassza a Nézet Újratöltés menüpontot, vagy nyomja meg a Ctrl R kombinációt.

# A dátum formátuma

A fájlok elérési és módosítási idői megjeleníthetők az ikonfeliratokban vagy a listanézet oszlopaiban. A Formátum legördülő listából kiválaszthatja az Önnek legmegfelelőbb dátumformátumot. Az elérhető formátumok közé egy részletes (a kézzel írotthoz hasonló), egy nemzetközi szabványos formátum, és egy relatív kifejezéseket (mint a ma és tegnap) használó formátum tartozik. A legördülő lista példákkal jeleníti meg a formátumot, az aktuális dátum és idő kijelzésével az adott formátumban.