Az ismételt egérgomblenyomás sebességének beállítása dupla kattintáshoz.
Phil Bull
philbull@gmail.com
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# A dupla kattintás sebességének módosítása

A dupla kattintás csak akkor következik be, ha az egérgombot elég gyorsan nyomja le kétszer. Ha a második lenyomás túl hosszú idővel követi az elsőt, az két külön kattintásnak fog számítani, nem duplának. Ha nem tudja gyorsan lenyomni az egérgombot, akkor növelje az időkorlátot.

Kattintson a nevére a felső sávban, és válassza a Rendszerbeállítások menüpontot.

Nyissa meg az Egér és érintőtábla elemet, és válassza az Egér lapot.

A Dupla kattintás időköze alatt módosítsa az Időtúllépés csúszka értékét Önnek megfelelőre. A csúszka alatti arcra kattintva tesztelheti a beállítást. Az arc egy kattintástól mosolyogni fog, a dupla kattintástól pedig vigyorogni.

Ha egere akkor is duplán kattint, amikor csak egyszer nyomja le a gombot, és megnövelte a dupla kattintás időtúllépését, akkor az egér hibás lehet. Próbáljon meg másik egeret csatlakoztatni, hátha az megfelelően működik. Ennek alternatívájaként csatlakoztassa egerét másik számítógéphez, és ellenőrizze, hogy azon is ugyanúgy rossz-e.

Ez a beállítás az egérre és az érintőtáblára, valamint minden más mutatóeszközre is kihat.