Hogyan állíthat be egy képet, színt vagy színátmenetet az asztal háttereként.
GNOME dokumentációs projekt
gnome-doc-list@gnome.org
April Gonzales
loonycookie@gmail.com
Natalia Ruz Leiva
nruz@alumnos.inf.utfsm.cl
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Az asztal hátterének megváltoztatása

Az asztal háttereként használt kép megváltoztatható, illetve egyszerű színre vagy színátmenetre cserélhető.

Kattintson a nevére a felső sávban, és válassza a Rendszerbeállítások menüpontot.

Nyissa meg a Háttér panelt.

Válasszon egy képet vagy színt. A beállítások azonnal alkalmazásra kerülnek. A teljes asztal megjelenítéséhez váltson egy üres munkaterületre.

A bal oldali legördülő listában három lehetőség van.

Válassza a Háttérképek elemet a GNOME által biztosított háttérképek egyikének használatához. Néhány háttérkép részben átlátszó, és lehetővé teszi a háttérszín részleges megjelenését. Ezen háttérképek esetén a jobb alsó sarokban megjelenik egy színválasztó gomb.

Válassza a Képek mappa elemet a Képek mappában található egyik saját képének használatához. A legtöbb fényképkezelő alkalmazás ebben a mappában tárolja a képeket.

Válassza a Színek és átmenetek elemet egyszerű szín vagy színátmenet használatához. A színválasztó gombok a jobb alsó sarokban jelennek meg.

A + gombra kattintva tetszőleges képet is hozzáadhat. Az így hozzáadott képek a Képek mappa listában jelennek meg. A képeket a - gombbal távolíthatja el a listából. A kép eltávolítása a listából nem törli az eredeti fájlt.