A munkaterületek az asztalán lévő ablakok csoportosítására szolgálnak.
GNOME dokumentációs projekt
gnome-doc-list@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Mi az a munkaterület, és mire használható?

Munkaterület-választó

A munkaterületek az asztalán lévő ablakok csoportosítására szolgálnak. Több munkaterületet hozhat létre, amelyek virtuális asztalokként használhatók. A munkaterületek célja a zsúfoltság csökkentése, és az ablakok közti navigáció megkönnyítése.

A munkaterületeket munkája rendszerezésére használhatja. Például az egyik munkaterületre elhelyezheti a kommunikációval kapcsolatos ablakokat, mint az e-mail és csevegés, a másikra pedig a munkájával kapcsolatos ablakokat. A zenelejátszó pedig a harmadik munkaterületre kerülhet.

Munkaterületek használata:

A Tevékenységek áttekintésben vigye a kurzort a képernyő jobb szélére. Megjelenik egy függőleges panel, amely a használatban lévő munkaterületeket, valamint egy további üres munkaterületet tartalmaz. Ez a munkaterület-választó.

Munkaterület hozzáadásához húzzon egy ablakot az egyik meglévő munkaterületről a munkaterület-választón lévő üres munkaterületre. Ezután ez a munkaterület fogja tartalmazni a ráejtett ablakot, és alatta megjelenik egy új üres munkaterület.

Egy munkaterület megszüntetéséhez zárja be a rajta lévő összes ablakot, vagy húzza át azokat más munkaterületekre.

Mindig van legalább egy munkaterület.