Készítsen képet vagy videót képernyőjének eseményeiről.
Tiffany Antopolski
tiffany.antopolski@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Képernyőképek és képernyővideók

Képernyőjéről készíthet képernyőképet, vagy képernyővideóra is rögzítheti a képernyőjének eseményeit. Ez akkor hasznos, ha például meg szeretné mutatni valakinek, hogyan hajthat végre egy műveletet a számítógépen. A képernyőképek és képernyővideók normál kép- és videofájlok, így elküldhetők e-mailben és megoszthatók a weben.

# Képernyőkép készítése

Képernyőkép készítéséhez:

Nyissa meg a Tevékenységek áttekintést, és válassza a Képernyőkép eszközt.

A megjelenő ablakban válassza ki, hogy mit szeretne felvenni.

Készíthet képet a teljes képernyőről (A teljes asztalról), az éppen használt ablakról (Az aktuális ablakról) vagy egy négyzet rajzolásával kiválaszthat egy adott képernyőterületet (Terület kiválasztása).

Nyomja meg a Képernyőkép készítése gombot.

Ha a Terület kiválasztása lehetőséget választotta, akkor a kurzor kereszt alakúvá változik. Kattintson, és húzzon egy négyzetet a kívánt terület fölé.

Megjelenik a Képernyőkép mentése ablak. Válassza ki, hogy hová szeretné menteni a képernyőképet, és nyomja meg a Mentés gombot.

A képernyőképet másik alkalmazásba ejtve beillesztheti abba, vagy a Fájlok alkalmazásba ejtve egy mappába mentheti.

# Képernyővideó készítése

Videót készíthet a képernyőn történő eseményekről:

Nyomja meg a Control Shift Alt R kombinációt a képernyő tartalmának rögzítéséhez.

A felvétel alatt egy vörös kör jelenik meg a képernyő jobb alsó sarkában.

Amikor befejezte, nyomja meg újra a Control Shift Alt R kombinációt a felvétel leállításához.

Saját mappájába egy shell-%d%u-%c.webm nevű fájl kerül mentésre. A fájlnévben a %d a dátumot, a %u a fájl nevét egyedivé tevő karakterláncot, a %c pedig egy számlálót jelent, amely minden, azonos munkamenetben végzett felvétel után növekszik.

A fájlt tetszés szerint átnevezheti.