Fájlok megnyitása egy kattintással, végrehajtható szövegfájlok futtatása vagy megjelenítése, és a Kuka működése.
Tiffany Antopolski
tiffany@antopolski.com
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlkezelő viselkedésének beállításai

Befolyásolhatja, hogy egy vagy két kattintás nyissa-e meg a fájlokat, a mappák új ablakokban nyíljanak-e meg, a végrehajtható szövegfájlok kezelését és a Kuka viselkedését. Bármely fájlkezelő ablakban válassza a Szerkesztés Beállítások menüpontot, majd a Viselkedés lapot.

# Viselkedés

## Elemek megnyitása egy kattintással

## Elemek megnyitása dupla kattintással

Alapesetben egy kattintás kijelöli, és a dupla kattintás megnyitja a fájlokat. Ehelyett választhatja a fájlok és mappák megnyitását egy kattintással. Az egykattintásos mód használatakor tartsa lenyomva a Ctrl billentyűt több fájl kiválasztásához.

## Minden mappa megnyitása saját ablakban

Amikor megnyit egy mappát a fájlkezelőben, az alapesetben ugyanabban az ablakban nyílik meg. A helyi menüből a Megnyitás új ablakban menüpontot kiválasztva bármely mappát új ablakban nyithat meg. Ha ezt gyakran használja, akkor ezen beállítás kiválasztása után alapesetben minden mappa a saját ablakában nyílik meg.

# Végrehajtható szöveges fájlok

A végrehajtható szöveges fájl egy futtatható (végrehajtható) programot tartalmazó szövegfájl. A fájl jogosultságainak is lehetővé kell tenniük a fájl programként való futtatását. A leggyakoribbak a shell, Python és Perl parancsfájlok. Ezek sorra a .sh, .py és .pl kiterjesztéssel rendelkeznek.

Választhat a Végrehajtható szöveges fájlok futtatása megnyitáskor, Végrehajtható szöveges fájlok megtekintése megnyitáskor és a Kérdés minden alkalommal lehetőségek között. Ha az utolsó lehetőséget választja, akkor egy ablak jelenik meg, amely megkérdezi, futtatni vagy megjeleníteni szeretné-e a kijelölt szövegfájlt.

# Fájlkezelő Kuka beállításai

# Kuka

## Kérdés a Kuka ürítése vagy fájlok törlése előtt

Ez a beállítás alapesetben be van jelölve. A Kuka ürítésekor egy üzenet jelenik meg, amely a Kuka ürítésének vagy a fájlok törlésének megerősítését kéri.

## Törlés a Kuka megkerülésével

Ezen beállítás egy Törlés menüpontot ad a Szerkesztés menühöz, valamint a Fájlok alkalmazásban elemekre kattintáskor megjelenő helyi menühöz.

A Törlés menüpont használatával való törlés megkerüli a Kukát. Az így törölt elem véglegesen eltávolításra kerül a rendszerről. A törölt elem nem állítható vissza.