Fájlok bélyegképei és előnézetei használatának beállítása.
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlkezelő előnézet-beállításai

A fájlkezelő bélyegképeket készít a kép-, video- és szövegfájlok előnézetéhez. Az előnézetek lassúak lehetnek nagy fájlok esetén vagy hálózatok használatakor, így személyre szabhatja a használatukat. Bármely fájlkezelő ablakban válassza a Nézet Beállítások menüpontot, majd az Előnézet lapot.

Alapesetben minden előnézet csak a számítógépen vagy csatlakoztatott külső meghajtókon található helyi fájlokhoz készül. A fájlkezelő képes más számítógépeken található fájlok tallózására a helyi hálózaton vagy az interneten. Ha gyakran tallóz a helyi hálózaton lévő fájlokat, és a hálózat elég gyors, akkor beállíthat néhány előnézeti beállítást Mindig értékűre.

# Szövegfájlok

A sima szövegfájlok ikonja egy papírdarabra hasonlít, amelyen írás van. A fájlkezelő automatikusan kinyeri a fájl szövegének első néhány sorát, és megjeleníti az ikonban. Ezt a szolgáltatást be- vagy kikapcsolhatja, vagy korlátozhatja használatát a számítógépén és a helyi külső meghajtókon lévő fájlokra.

# Egyéb megtekinthető fájlok

A fájlkezelő képes automatikusan létrehozni bélyegképeket a képekhez, videókhoz, PDF-fájlokhoz és sok más további fájltípushoz. Az egyéni fájltípusokat használó alkalmazások bélyegkép-szolgáltatást is nyújthatnak az általuk létrehozott fájlokhoz. Ezt a szolgáltatást be- vagy kikapcsolhatja, vagy korlátozhatja használatát a számítógépén és a helyi külső meghajtókon lévő fájlokra. A bélyegképek létrehozását korlátozhatja is bizonyos fájlméret alatti fájlokra.

# Mappák

Ha a fájlméreteket megjelenítteti a listanézet oszlopaiban vagy az ikonfeliratokban, akkor a mappák megjelenítik az általuk tartalmazott fájlok és mappák számát. A mappák elemeinek megszámolása lassú lehet, különösen nagyon nagy mappák vagy hálózat használata esetén. Ezt a szolgáltatást be- vagy kikapcsolhatja, vagy korlátozhatja használatát a számítógépén és a helyi külső meghajtókon lévő fájlokra.