GNOME dokumentációs projekt
gnome-doc-list@gnome.org
Készítsen egy .is_audio_player fájlt, jelezve hogy ez egy zenelejátszó.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Miért nem ismeri fel a számítógép a zenelejátszómat?

Ha a számítógéphez csatlakoztatott zenelejátszója (MP3-lejátszó stb.) nem jelenik meg a zenelejátszó alkalmazásban, akkor lehet, hogy nem lett megfelelően felismerve zenelejátszóként.

Próbálja meg kihúzni a számítógépből, majd visszadugni. Ha ez nem segít, akkor nyissa meg a Fájlkezelőt. Az oldalsávban látnia kell a lejátszót az Eszközök alatti listában. Kattintson rá a zenelejátszó mappájának megnyitásához. Ezután válassza a Fájl Új dokumentum Üres dokumentum menüpontot, írja be az .is_audio_player kifejezést, és nyomja meg az Enter billentyűt (a pont és az aláhúzások fontosak, és csak kisbetűket használjon). Ez a fájl megadja a számítógépnek, hogy az eszközt zenelejátszóként ismerje fel.

Keresse meg a zenelejátszót a Fájlkezelő oldalsávjában, és válassza le (kattintson rá a jobb egérgombbal, és válassza a Kiadás menüpontot). Húzza ki, majd dugja be újra. Most már a zenegyűjteményt kezelő programnak fel kell ismernie a zenelejátszót. Ellenkező esetben zárja be a zenegyűjteményt kezelő programot, és próbálja újra elindítani.

Ezek az utasítások nem használhatók iPodok és néhány más zenelejátszó esetén. Ha a zenelejátszó USB-háttértároló eszköz, akkor igen. Ez a készülék használati utasításából tudható meg.

Ha újra megnyitja a zenelejátszó mappáját, akkor az .is_audio_player fájlt nem fogja látni. Ennek oka, hogy a fájl nevét kezdő pont a Fájlkezelőt a fájl elrejtésére utasítja. A Nézet Rejtett fájlok megjelenítése menüpontot kiválasztva ellenőrizheti a fájl meglétét.