A színkezelés tervezők, fényképészek és művészek számára fontos.
Richard Hughes
richard@hughsie.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Miért fontos a színkezelés?

A színkezelés folyamata alatt egy szín bemeneti eszközzel történő rögzítését, képernyőn való megjelenítését és kinyomtatását értjük, mialatt minden médiumon kezeljük a pontos színeket és színtartományokat.

A színkezelés szükségességét valószínűleg egy fényképpel lehet legjobban bemutatni.

Egy madár a fagyos falon a fényképezőgép keresőjében

A kijelzők általában túltelítik a kék csatornát, a képeket hideggé téve.

A felhasználó ezt láthatja egy átlagos noteszgép kijelzőjén

Figyelje meg, hogy a fehér nem „papírfehér”, és a szem feketéje most inkább barna.

Ezt láthatja a felhasználó a képet tipikus tintasugaras nyomtatón kinyomtatva

Az alapvető probléma, hogy minden eszköz színek más-más tartományát képes kezelni. Így hiába tud fényképet készíteni egy „elektromos kék” árnyalatban, a legtöbb nyomtató nem lesz képes reprodukálni azt.

A legtöbb képrögzítő eszköz RGB (vörös, zöld, kék) skálán rögzít, az ilyen képet át kell alakítani CMYK (cián, magenta, sárga és fekete) skálára a nyomtatáshoz. Újabb problémát jelent, hogy nem létezik fehér festék, így a fehérség csak a papír színének megfelelő lehet.

Újabb problémát jelentenek a mértékegységek. A szín mérésére használt skála megadása nélkül nem tudhatjuk, hogy a 100% vörös közel infravöröst jelent, vagy a legmélyebb vörös festéket a nyomtatóban. Ami az egyik kijelzőn 50% vörös, a másikon 62% lehet. Ez olyan, mintha azt mondanánk, hogy 7 távolságegységet utaztunk: nem tudhatjuk, hogy ez 7 kilométer vagy 7 méter volt.

Színek esetén az egységeket színskálának nevezzük. A színskála alapvetően a reprodukálható színek tartománya. Egy DSLR fényképezőgéphez hasonló eszköz rendelkezhet nagyon nagy színskálával, képes lehet egy naplemente majdnem minden színének rögzítésére, de egy projektor nagyon kicsi színskálával rendelkezik, és az ezen megjelenített kép színei „kimosottnak” fognak tűnni.

Egyes esetekben javítható az eszköz kimenete az annak küldött adatok megváltoztatásával, de más esetekben ez nem lehetséges. A felhasználónak azt kell megjeleníteni, ahogyan az eredmény is ki fog nézni.

Fényképek esetén van értelme az összes szín relatív eltolásának, hogy azok illeszkedjenek a kijelző vagy nyomtató színreprodukciós képességeihez, emiatt el kell érnie az adott kijelző vagy nyomtató teljes színtartományát. Más grafikák, például logók esetén egyszerűen nem használja a teljes színtartományt, csak néhány színnek kell a lehető legpontosabban illeszkednie. Ha például egy céglogóval ellátott egyedi bögrét szeretne nyomtatni, akkor a színeknek pontosan egyezniük kell a logó színeivel. A színek egyik színtartományból a másikba való átvitelét színskála-leképezésnek nevezzük.