Fájl- vagy mappanév megváltoztatása.
GNOME dokumentációs projekt
gnome-doc-list@gnome.org
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájl vagy mappa átnevezése

A fájlok vagy mappák nevét megváltoztathatja.

Kattintson a jobb egérgombbal a fájlra vagy mappára, és válassza az Átnevezés menüpontot, vagy válassza ki a fájlt, és nyomja meg az F2 billentyűt.

Írja be az új nevet, és nyomja meg az Enter billentyűt.

A fájlokat a Tulajdonságok ablakban is átnevezheti.

Fájlok átnevezésekor csak a fájl első része kerül kijelölésre, a kiterjesztés (a „.” utáni rész) nem. A kiterjesztés általában a fájl típusát jelzi (például a fájl.pdf egy PDF-dokumentum), és általában nem szükséges megváltoztatni. Ha a kiterjesztést is meg akarja változtatni, akkor jelölje ki a teljes fájlnevet, és módosítsa.

# Érvényes karakterek a fájlnevekben

Fájlnevekben tetszőleges karaktereket használhat, az / (osztásjel) kivételével. Néhány eszköz azonban olyan fájlrendszert használ, amely a fájlnevekre több megszorítást érvényesít. Az USB-meghajtók például gyakran FAT32 fájlrendszerűek. Az ilyen eszközökön, vagy ha a fájlokat más operációs rendszereket használó emberekkel is meg szeretné osztani, kerülje a következő karakterek használatát: |, \, ?, *, <, ", :, >, /.

Ha egy fájl nevének első karaktere a . (pont), akkor a fájl rejtett lesz.

# Gyakori problémák

## A név már használatban van

Ugyanabban a mappában nem lehet két azonos nevű fájl vagy mappa. Ha olyan névre próbál átnevezni egy fájlt, amely már létezik az adott mappában, a fájlkezelő nem fogja engedélyezni. Használjon egyedi nevet.

A fájl- és mappanevek megkülönböztetik a kis- és nagybetűket. A Fájl.txt és a fájl.txt például eltérő nevek. Ez engedélyezett, noha nem mindig jó ötlet.

## A fájlnév túl hosszú

Egyes fájlrendszereken a fájlnevek nem tartalmazhatnak 255-nél több karaktert. Használjon ennél rövidebb neveket.

## Az átnevezés menüpont szürke

Ha az Átnevezés szürke, akkor nincs jogosultsága átnevezni a fájlt. Általában ha nincs megfelelő jogosultsága átnevezni a fájlt, akkor nem kellene azt átneveznie. Lásd még: .