Használjon hosszabb és bonyolultabb jelszavakat.
GNOME dokumentációs projekt
gnome-doc-list@gnome.org
Phil Bull
philbull@gmail.com
Tiffany Antopolski
tiffany.antopolski@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Válasszon biztonságos jelszót

Válasszon olyan jelszavakat, amelyeket könnyen megjegyez, de mások (beleértve a számítógépes programokat is) nehezen találnák ki.

A jó jelszóválasztás segít biztonságban tartani a számítógépén lévő adatait. Ha könnyen kitalálható jelszót használ, akkor valaki azt kitalálva hozzáférést szerezhet személyes információihoz.

A jelszó szisztematikus kitalálásához a támadók számítógépet is használhatnak, így egy ember által nehezen kitalálható jelszót a számítógép rendkívül könnyen feltörhet. Néhány ötlet a jó jelszóválasztáshoz:

Használjon kis- és nagybetűket, számokat, szimbólumokat és szóközöket is a jelszóban. Ettől nehezebb lesz kitalálni; ha több szimbólumból kell választani, akkor több lehetséges jelszót kell leellenőriznie annak, aki megpróbálja a jelszavát kitalálni.

Jó módszer jelszóválasztásra, ha egy könnyen megjegyezhető mondat szavainak első betűit veszi. A mondat lehet egy film, könyv, dal vagy album címe. Például a „Nekem lámpást adott kezembe az Úr, Pesten” kifejezésből előállítható a „NlakaÚP” vagy a „nlakaú,p” jelszó.

A jelszava legyen a lehető leghosszabb. Minél több karaktert tartalmaz, annál nehezebb egy személynek vagy számítógépnek kitalálnia.

Ne használjon olyan szavakat, amelyek akármelyik nyelv alapszótárában szerepelnek. A jelszótörők ezeket próbálják elsőként. A leggyakoribb jelszó a „jelszo” – az ehhez hasonlókat bárki gyorsan kitalálja!

Soha ne használjon személyes információkat, mint például egy dátum, rendszám vagy családtag neve.

Ne használjon főnevet.

Válasszon gyorsan begépelhető jelszót, ezzel csökkentve az esélyét annak, hogy gépelés közben valaki leolvashassa azt.

Soha ne írja fel a jelszavát. Az ilyen cetlik könnyen megtalálhatók!

Használjon különböző jelszavakat különböző dolgokhoz.

Használjon különböző jelszavakat különböző fiókokhoz.

Ha minden esetben ugyanazt a jelszót használja, bárki aki kitalálja a jelszavát az összes fiókjához azonnal hozzáfér.

Ugyanakkor nehéz lehet sok jelszót megjegyezni. Bár nem olyan biztonságos, mintha mindenre különböző jelszót használna, egyszerűbb lehet ugyanazt a jelszót használni kevésbé fontos dolgokra (mint például a webhelyek) és ettől különbözőket a fontosakra (mint például az online bankfiókja és e-mail fiókja).

Módosítsa rendszeresen a jelszavait.