Tippek a számítógép áramfogyasztásának csökkentéséhez.
GNOME dokumentációs projekt
gnome-doc-list@gnome.org
Phil Bull
philbull@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Kevesebb energia használata és az akkumulátoros üzemidő javítása

A számítógépek rengeteg energiát fogyaszthatnak. Az alábbi egyszerű energiatakarékossági stratégiák használatával csökkentheti villanyszámláját, és óvhatja a környezetet. Ha laptopot használ, akkor ezek segítik az akkumulátoros üzemidő növelését is.

# Általános tippek

Függessze fel számítógépét, amikor nem használja. Ez jelentősen csökkenti a felhasznált energiamennyiséget, és a számítógép ebből az állapotból nagyon gyorsan felébreszthető.

Kapcsolja ki a számítógépet, ha hosszabb ideig nem használja. Egyesek amiatt aggódnak, hogy a számítógép rendszeres kikapcsolása gyorsabb elhasználódást eredményez, de a mai számítógépek megbízhatósága mellett ez nem okozhat problémát.

Az Energiakezelő beállításaiban módosítsa energiagazdálkodási beállításait. Számos beállítás segíti az energiatakarékosságot: automatikusan elhalványíttathatja vagy adott idő után kikapcsoltathatja a kijelzőt, csökkentheti a kijelző fényerejét (laptopok esetén) és a számítógépet automatikusan készenléti állapotba küldheti, ha adott ideig nem használta.

Kapcsolja ki a külső eszközöket (például nyomtatókat és szkennereket), amikor nem használja azokat.

# Laptopok, netbookok és más akkumulátoros eszközök

Csökkentse a kijelző fényerejét. A kijelző a laptopok energiafelhasználásának jelentős részéért felelős.

A laptopokon rendszerint találhatók a fényerő beállítására szolgáló gombok (vagy gyorsbillentyűk).

Ha egy ideig nincs szüksége internetkapcsolatra, akkor kapcsolja ki a vezeték nélküli/Bluetooth kártyát. Ezek az eszközök rádióhullámokkal működnek, és energiafelhasználásuk nem elhanyagolható.

Egyes számítógépeken ez egy fizikai kapcsolóval, másokon billentyűkombinációval oldható meg. Ha később újra szüksége lesz az internetkapcsolatra, ismét bekapcsolhatja.

# További tippek

Csökkentse a háttérben futó feladatok számát. A számítógépek több energiát használnak, ha több dolguk van.

A legtöbb futó alkalmazás nem használ sok erőforrást, amikor nem használja azokat. Azonban az internetről gyakran adatokat lekérő, zenét vagy videókat lejátszó vagy elosztott számításokat futtató programok befolyásolhatják energiafelhasználását.