A fájlkezelő alap nézetének, rendezési sorrendjének és nagyítási szintjének megadása.
Tiffany Antopolski
tiffany.antopolski@gmail.com
Shaun McCance
shaunm@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlkezelő nézetbeállításai

Beállíthatja az új mappák alap nézetét, a fájlok és mappák rendezési sorrendjét, az ikon- és tömör nézetek nagyítási szintjét, és hogy a fájlok megjelenjenek-e a fa oldalnézetben. Bármely fájlkezelő ablakban válassza a Szerkesztés Beállítások menüpontot, majd a Nézetek lapot.

# Alapértelmezett nézet

## Új mappák megjelenítése

Alapesetben az új mappák ikonnézetben jelennek meg. Tallózás közben minden mappához kiválaszthatja a nézetet, és a fájlkezelő megjegyzi az egyes mappákhoz kiválasztott nézeteket. Ha azonban gyakran használja a lista- vagy a tömör nézetet, akkor beállíthatja azok használatát alapesetben.

Az egyes mappák nézetét a Nézet menü Ikonok, Lista vagy Tömör menüpontját kiválasztva módosíthatja.

## Elemek rendezése

A mappák elemeit rendezheti név, fájlméret, fájltípus, utolsó módosítás, utolsó elérés vagy Kukába dobás dátuma szerint. A fájlok rendezési módját az egyes mappákban a Nézet Elemek rendezése menüpontot kiválasztva, vagy a listanézetben az oszlopfejlécre kattintva módosíthatja. Részletekért lásd: . Ez a menüpont csak az aktuális mappát befolyásolja, a fájlkezelő pedig minden mappához megjegyzi a beállított rendezési szempontot.

A beállítások ablakban az Elemek rendezése legördülő lista használatával módosíthatja az újonnan megnyitott mappák elemeinek rendezési sorrendjét.

## Mappák mindig a fájlok előtt

Alapesetben a fájlkezelő az összes mappát a fájlok előtt jeleníti meg. A mappák és fájlok külön-külön a megadott rendezési sorrend szerint lesznek rendezve. Ha nem szeretné speciálisan kezelni a mappákat, és a fájlokkal vegyesen, a rendezési sorrendnek megfelelően szeretné látni azokat, akkor törölje ezt a négyzetet.

## Rejtett fájlok és biztonsági másolatok megjelenítése

A fájlkezelő alapesetben nem jeleníti meg a rejtett fájlokat vagy mappákat. A rejtett fájlokkal kapcsolatos információkért lásd: . Az egyes ablakokban a Nézet menü használatával jelenítheti meg a rejtett fájlokat. Ha mindig meg szeretné jeleníteni a rejtett fájlokat, akkor jelölje be ezt a négyzetet.

# Ikonnézet alapbeállításai

## Alapértelmezett nagyítás

Az ikonnézetben növelheti vagy csökkentheti az ikonok és szöveg méretét. Ezt az egyes mappákban a Nézet menü használatával teheti meg, és a fájlkezelő minden mappához meg fogja jegyezni a kiválasztott nagyítási szintet. Ha gyakran módosítja a nagyítási szintet, akkor ebben a legördülő listában megadhatja az alapbeállítást.

Az ikonnézetben a nagyítási szinttől függően több vagy kevesebb felirat jelenik meg. További információkért lásd: .

## Szöveg az ikon mellett

Ezen négyzet bejelölésével a mappa- és fájlnevek az ikonjaik mellett, és nem azok alatt jelennek meg. Ez tömörebb elrendezést eredményez, amelyben több információ jelenik meg egyszerre.

# Tömör nézet alapbeállításai

## Alapértelmezett nagyítás

A tömör nézetben növelheti vagy csökkentheti az ikonok és szöveg méretét. Ezt az egyes mappákban a Nézet menü használatával teheti meg, és a fájlkezelő minden mappához meg fogja jegyezni a kiválasztott nagyítási szintet. Ha gyakran módosítja a nagyítási szintet, akkor ebben a legördülő listában megadhatja az alapbeállítást.

## Azonos oszlopszélesség

Alapesetben a tömör nézet minden oszlopa olyan széles, hogy az adott oszlop elemeinek nevei kiférjenek. Ezen négyzet kiválasztásával minden oszlop azonos szélességű lesz. Az oszlop szélességénél hosszabb fájl- és mappanevek végén három pont (…) fog megjelenni.

# Listanézet alapbeállításai

## Alapértelmezett nagyítás

A listanézetben növelheti vagy csökkentheti az ikonok és szöveg méretét. Ezt az egyes mappákban a Nézet menü használatával teheti meg, és a fájlkezelő minden mappához meg fogja jegyezni a kiválasztott nagyítási szintet. Ha gyakran módosítja a nagyítási szintet, akkor ebben a legördülő listában megadhatja az alapbeállítást.

# Fanézet alapbeállításai

A fájlkezelő oldalsávjában megjelenítheti a teljes mappafát a Nézet Oldalsáv Fa menüpont kiválasztásával. Alapesetben a fa oldalsáv csak a mappákat jeleníti meg. Ha az oldalsávban látni szeretné a fájlokat is, akkor törölje a Csak mappák megjelenítése négyzetet.