Mentsen mindent, aminek az elvesztését nem tudná elviselni, ha valami elromlik.
GNOME dokumentációs projekt
gnome-doc-list@gnome.org
Tiffany Antopolski
tiffany.antopolski@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Mit mentsek?

A prioritást a legfontosabb fájlok mentésének kell kapnia, valamint a nehezen előállíthatóknak. A legfontosabbaktól a legkevésbé fontos fájlok listája például:

# Személyes fájljai

Ide tartozhatnak a dokumentumok, táblázatok, e-mail, naptárbejegyzések, pénzügyi adatok, családi fényképek vagy bármely saját készítésű és emiatt fontos fájl, amit pótolhatatlannak tekint.

# Személyes beállításai

Ide a színek, hátterek, képernyő-felbontások és egérbeállítások változtatásai tartoznak. Ebbe a kategóriába esnek az alkalmazások beállításai, például a LibreOffice, a zenelejátszó és az e-mail kliens beállításai. Ezek pótolhatók, de ez eltarthat egy ideig.

# Rendszerbeállítások

A legtöbben nem módosítják a telepítéskor létrehozott rendszerbeállításokat. Ha rendszerét személyre szabja, vagy számítógépét kiszolgálóként használja, akkor ezeket a beállításokat is mentse.

# Telepített szoftverek

Az általában használt szoftverek általában újratelepítéssel gyorsan helyreállíthatók.

Általában a pótolhatatlan fájlokról és a mentés nélkül csak nagy időbefektetés árán helyreállítható fájlokról kell mentést készíteni. Ha egyes fájlok egyszerűen helyreállíthatók, akkor azokra nem muszáj lemezhelyet pazarolni.