A listanézet oszlopaiban megjelenő információk beállítása.
Phil Bull
philbull@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlkezelő listaoszlopainak beállításai

A fájlkezelő listanézetében 12 oszlopnyi információt jeleníthet meg. Válassza a Nézet Beállítások menüpontot, majd a Listaoszlopok lapot a látható oszlopok kiválasztásához.

Használja a Fel és Le gombokat a kijelölt oszlop megjelenési sorrendjének kiválasztásához.

# Név

A megjelenített mappában lévő mappák és fájlok nevei.

# Méret

Egy mappa mérete a mappában lévő elemek száma. Egy fájl mérete bájtban, KB-ban vagy MB-ban kerül megadásra.

# Típus

A típus mint „mappa”, vagy mint konkrét fájltípus (például PDF-dokumentum, JPEG-kép, MP3-hang) jelenik meg.

# Módosítás dátuma

A fájl utolsó módosításának dátumát és idejét adja meg.

# Hozzáférés dátuma

A fájl utolsó elérésének dátumát és idejét adja meg.

# Csoport

A fájlt birtokló csoport. Otthoni számítógépeken minden felhasználó a saját csoportjában van. A csoportok vállalati környezetben használatosak, ahol a felhasználók például osztály vagy projekt alapján vannak csoportosítva.

# Hely

A fájl helyének elérési útvonala.

# MIME-típus

Az elem MIME-típusa.

# Jogosultságok

A fájl hozzáférési jogosultságai, például: drwxrw-r--

Az első karakter, a - a fájl típusa. A - normális fájlt jelent, a d pedig mappát.

A következő három karakter, az rwx a fájlt birtokló felhasználó jogosultságait adja meg.

A következő három, az rw- a fájlt birtokló csoport összes tagjának jogosultságait adja meg.

Az utolsó három karakter, az r-- a rendszer minden más felhasználójának jogosultságait adja meg.

Minden karakter a következő jelentéssel bír:

r : Olvasási jogosultság.

w : Írási jogosultság.

x : Végrehajtási jogosultság.

- : Nincs jogosultság.

# Jogosultságok (nyolcas számrendszerben)

A fájljogosultságokat nyolcas számrendszerben ábrázolva jeleníti meg, mappák esetén „40”, fájlok esetén „100” kezdéssel. Az utolsó három számjegyben az egyes számjegyek sorra a felhasználó, a csoport és a többi felhasználó jogosultságait jelképezik.

Az olvasási jog 4-et ad az utolsó három számjegy bármelyikének összegéhez.

Az írási jog 2-t ad az összeghez.

A végrehajtás 1-et ad az összeghez.

# Tulajdonos

A fájlt vagy mappát birtokló felhasználó neve.

# SELinux környezet

Megjeleníti a fájl SELinux környezetét, ha van.