Bejelentkezhet rendszerébe egy támogatott ujjlenyomat-olvasó használatával.
GNOME dokumentációs projekt
gnome-doc-list@gnome.org
Paul W. Frields
stickster@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Bejelentkezés ujjlenyomattal

Ha rendszere rendelkezik támogatott ujjlenyomat-olvasóval, akkor rögzítheti ujjlenyomatát, és felhasználhatja bejelentkezésre. Ezen lépések végrehajtásához rendszergazdai jogosultságok szükségesek.

Első lépésként rögzítse az ujjlenyomatát, amelyet a rendszer az azonosítására fog használni.

Ha ujja túl száraz, akkor az ujjlenyomat rögzítése gondot okozhat. Ebben az esetben nedvesítse meg kicsit az ujját, törölje meg egy tiszta, szálmentes ruhával, és próbálja újra.

Kattintson a nevére a felső sávon, majd kattintson a neve melletti képre a Felhasználói fiókok ablak megnyitásához.

Oldja fel a fiók zárolását a Felhasználói fiókok eszköz jobb felső sarkában lévő Feloldás gombbal.

Adja meg jelszavát, amikor a program ezt kéri.

Válassza a Ujjlenyomatos bejelentkezés beállítás melletti Letiltva lehetőséget.

Válassza ki azt az ujját, amelynek lenyomatát regisztrálni kívánja. Kiválaszthatja a jobb vagy bal mutatóujját, vagy bármely másik ujját. Ezután nyomja meg a Tovább gombot.

Húzza le a kiválasztott ujját háromszor, közepes sebességgel az ujjlenyomat-olvasón. Amikor az ujjlenyomat-olvasó felismeri az ujjlenyomatot, a megfelelő kéz ikon átalakul kipipált ujjlenyomat ikonná. A harmadik lehúzás után megjelenik a Kész! felirat.

Nyomja meg a Tovább gombot. Megjelenik egy megerősítő üzenet, amely szerint ujjlenyomata sikeresen mentésre került. A befejezéshez nyomja meg a Bezárás gombot.

Most ellenőrizze, hogy az ujjlenyomatos bejelentkezés működik-e. Az ujjlenyomat regisztrálása után továbbra is lehetősége lesz jelszóval bejelentkezni.

Mentse a megnyitott dokumentumokat, és jelentkezzen ki. Kattintson a nevére a jobb felső sarokban, és válassza a Kijelentkezés menüpontot.

Megjelenik egy megerősítést kérő üzenet. Nyomja meg a Kijelentkezés gombot. Megjelenik a bejelentkezési képernyő.

A bejelentkezési képernyőn válassza ki a felhasználónevét a listából. Megjelenik a jelszóbeviteli mező.

30 másodpercen belül nyomja meg a nevétől jobbra fent található ujjlenyomat gombot.

Az ujjlenyomat gomb egy kezet ábrázol. A visszaszámlálás lejárásakor a gomb eltűnik, és csak jelszóval fog tudni bejelentkezni. Ha újra szeretné próbálni, akkor válassza a Mégse gombot, és térjen vissza az előző lépéshez.

Húzza le a regisztrált ujját közepes sebességgel az ujjlenyomat-olvasón. Ezután a rendszer bejelentkezteti.

Ha korábban létrehozott bejelentkezési kulcstartót, az a jelszavával van zárolva. A feloldásához adja meg a jelszavát.