Shaun McCance
shaunm@gnome.org
Analóg vagy USB mikrofon használata, és alapértelmezett bemeneti eszköz kiválasztása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Másik mikrofon használata

Egy külső mikrofon segítségével cseveghet barátaival, beszélhet munkatársaival, hangfelvételeket készíthet vagy egyéb multimédiás alkalmazásokat használhat. A számítógépe vagy a webkamerája rendelkezhet beépített mikrofonnal, a külső mikrofon azonban általában jobb hangminőséget nyújt.

Ha mikrofonja kerek csatlakozóval rendelkezik, akkor csatlakoztassa a számítógép megfelelő aljzatába. A legtöbb számítógépen két aljzat van: egy a mikrofonoknak, és egy a hangszóróknak. A mikrofonaljzatot mikrofon ikon jelöli. A megfelelő aljzatba csatlakoztatott mikrofonok lesznek általában az alapértelmezettek. Ellenkező esetben az alábbi utasítások segítenek az alapértelmezett bemeneti eszköz kiválasztásában.

Ha USB mikrofonja van, akkor csatlakoztassa a számítógép bármely USB-portjába. Az USB mikrofonok önálló hangeszközökként működnek, és szükség lehet az alapértelmezésben használandó mikrofon megadására.

# Alapértelmezett hangeszköz kiválasztása

Kattintson a nevére a felső sávban, és válassza a Rendszerbeállítások menüpontot.

Nyissa meg a Hang panelt, és válassza a Bemenet lapot.

Válassza ki az eszközt az eszközök listájából. A bemeneti szint jelzőjének reagálnia kell a hangjára.

Ha nem látja az eszközt a Bemenet lapon, akkor nézze meg a Hardver lapot. Győződjön meg róla, hogy az eszköz profilja tartalmazza a „Bemenet” szót.